Potilasohje lymfaterapian hankinnasta palvelusetelillä

|  |  |
| --- | --- |
| Kuvaus: | Potilasohje lymfaterapian hankinnasta palvelusetelillä |

Lymfaterapia turvotuksen hoidossa

Tavallisesti turvotus aiheutuu joko imuteiden tai alaraajojen laskimoiden vajaatoiminnasta. Imuteiden vajaatoiminnasta aiheutuva kroonisen turvotuksen taustalla voi olla leikka-usten, sädehoidon, vammojen tai infektioiden jälkitila. Harvoin taustalla on lymfateiden synnynnäinen rakenteellinen ongelma. Ylipaino voi osaltaan heikentää lymfateiden toi-mintaa ja aiheuttaa turvotusta. Mikäli turvotus alentaa merkittävästi työ- ja toimintakyky tulee yksilöllisen arvioinnin pohjalta toteutettavaksi turvotuksen hoito lääkinnällisenä kuntoutuksena.

Lymfaturvotuksen hoito perustuu kompressiohoitoon ja lymfaterapiaan. Riittävä komp-ressiohoito on hoidon kulmakivi. Lymfaterapia ja koneellinen painepuristushoi-to/lymphatouch/LPG soveltuvat kuuriluonteiseen ajoittaiseen käyttöön. Ne parantavat imunestekiertoa hetkellisesti ja sopivat parhaiten kompressiohoidon liitännäishoidoksi.

( Lääkinnällisen kuntoutuksen terapioiden toimintakäytännöt Pohjois-Savon sairaanhoitopiirin alueella , hyväksytty 2015 )

Lymfaterapian sisältö palvelusetelillä

Palveluseteli on tarkoitettu aikuisten manuaalisen lymfaterapian hankintaan. Palvelusetelillä annettavaan lymfaterapiaan sisältyy:

* Lymfaterapia toteutetaan palveluntuottajan tiloissa. Asiakkaan suostumuksella voidaan lymfaterapia toteuttaa kotikäyntinä.
* Manuaalisen lymfaterapian tukena voidaan käyttää painepuristushoito/lymphatouch/LPG koneellisia hoitoja.
* Lymfaterapeutti arvioi ja mittaa potilaan turvotuksen sekä sen vaikutuksen toimintakykyyn..
* Lymfaterapeutti ohjaa potilasta harjoittelemaan itsenäisesti turvotuksen vähentämiseksi sekä liikkumis- ja toimintakyvyn edistämiseksi.
* Jokaisen lymfaterapiakerran päätteeksi terapeutti huolehtii hoidetun raajan kompressiosidonnasta ja sen ohjauksesta potilaalle.
* Sidontatarvikkeet kuuluvat lymfaterapian hintaan
* Lymfaterapian palveluun sisältyy tarvittaessa kompressiotuotteiden arviointiin ja tilaamiseen liittyvä mittaus, tilaus ja kompressiotuotteen luovuttaminen asiakkaalle. **Kompressiotuotteeseen tarvitaan erillinen maksusitoumus ennen tuotteen tilaamista** **mittaamista pyytäneeltä yksiköltä.**
* Palveluntuottaja laatii palautteen hoidosta ja kuntoutuksesta Palse portaaliin kuntoutuksen päätyttyä

( Lääkinnällisen kuntoutuksen terapioiden sääntökirja 2015, Pohjois-Savon sairaanhoitopiiri)

Kysteri Koillis-Savo (Kaavi ja Rautavaara )

**Kysterin** Koillis-Savon yksikössä on omana toimintana lymfaterapiapalvelut, joten Juankosken, Kaavin ja Rautavaaran lymfaterapiaa tarvitsevat asukkaat ohjataan ottamaan suoraan yhteyttä fysioterapeutti/lymfaterapeutti Sirpa Vilhuseen soittoaikana ma-pe 8-8.45, puh 044 7171 266. Kysterin Koillis-Savon asukkaille ei kirjoiteta palveluseteliä/maksusitoumusta lymfaterapiaan.

Palveluseteli

Palveluseteli on henkilökohtainen, ja sitä voi käyttää vain lymfaterapiaan.

**Potilas voi valita palvelusetelin palveluntuottajan** palvelusetelin mukana annettavasta palveluntuottajaluettelosta. Potilas näkee Pohjois-Savon sairaanhoitopiirin palveluntuottajiksi hyväksytyt palveluntuottajat ja heidän hintansa myös palveluseteliportaalista [www.palse.fi](http://www.palse.fi) ->Palveluntuottajaluettelo -> Pohjois-Savon sairaanhoitopiiri -> lymfaterapia

Lymfaterapiasta voi jäädä potilaalle omavastuuosuutta.

Palveluseteliportaalissa www.palse.fi palveluntuottajat ilmoittavat lymfaterapian hinnat, jolloin potilas näkee suoraan minkä verran hänelle jää omavastuuosuutta.

”*Asiakkaan mielipide palvelusetelin saamisesta tulee ottaa mahdollisuuksien mukaan huomioon silloin, kun kunnassa käytetään palveluseteliä asiakkaan tarvitseman palvelun järjestämiseen. Asiakkaalla on oikeus kieltäytyä hänelle tarjotusta palvelusetelistä, jolloin kunnan tulee ohjata hänet kunnan muilla tavoin järjestämien palvelujen piiriin*.”

(Laki sosiaali- ja terveydenhuollon palvelusetelistä 24.7.2009/569 6§)

Matkakorvaus

Kela korvaa myös kuntoutukseen tehtyjä matkoja, kun kuntoutus perustuu Kelan tai jul-kisen terveydenhuollon kuntoutuspäätökseen.

”Jos hoito on hankittu palvelusetelillä tai olet valinnut hoitopaikan valinnan vapauden perusteella, saat perusterveydenhuoltoon tehdystä matkasta korvausta enintään niiden kustannusten mukaan, jotka aiheutuisivat matkasta oman kunnan pääterveyskeskukseen. Pääterveyskeskus on terveyskeskus, josta on saatavilla kunnan laajimmat terveydenhuollon palvelut.”

http://www.kela.fi/matkakorvaus-hoitopaikka

Mikäli kuntasi alueella ei ole lymfaterapeuttia, ota yhteyttä Kelaan matkakorvausten sopimista varten.

Lisätietoja: Anne Kanto-Ronkanen, kuntoutussuunnittelija, 044 717 5266
 Anna-Kaisa Koistinen, apuvälinesuunnittelija 044 717 4313